Inskrywings vir Ghoema’s 2019 sluit eersdaagsJo Black het vroeër vanjaar skoonskip gemaak by die Ghoema-toekennings en is met sewe beeldjies huis toe. Die inskrywings vir die kykNET-Ghoema-musiektoekennings vir 2019 sluit eersdaags en alle Afrikaanse kunstenaars wat in die kalenderjaar van 2018 ŉ album of ŉ liedjie vrygestel het, word aangemoedig om in te skryf vir dié gesogte toekenningsgeleentheid wat vanjaar sy agtste bestaansjaar vier. Vorige wenners soos Elvis Blue, Refentse en Jo Black het dit eens dat dít ŉ geleentheid is wat geen kunstenaar moet misloop nie. Hieronder die inligting wat jy benodig: Die geleentheid sal volgende jaar by die Sun Arena at Times Square in Menlyn, Pretoria, aangebied word. Inligting vir kaartjieverkope sal binnekort beskikbaar wees.